ต่างชาติยกนิ้วโสฬสโดดเด่นสุดยอดแบงก์
สมาคมสถาบันการเงินเพื่อการพัฒนาในภูมิภาคเอเชียและแปซิฟิก ประกาศให้ “โสฬส” นักการเงินโดดเด่น
9 มี.ค. 2555

สมาคมสถาบันการเงินเพื่อการพัฒนาในภูมิภาคเอเชียและแปซิฟิก ประกาศให้ “โสฬส” นักการเงินโดดเด่น
นายโสฬส สาครวิศว กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย หรือเอสเอ็มอีแบงก์ได้รับรางวัลชนะเลิศในกลุ่ม Individual Awards สาขา Outstanding CEO Award ซึ่งมอบให้แก่ผู้บริหารระดับสูงขององค์กรที่มีความเป็นผู้นำและมีวิสัยทัศน์กว้างไกล โดดเด่นด้านการบริหารงานอย่างมีประสิทธิภาพยอดเยี่ยม ซึ่งจัดโดยสมาคมสถาบันการเงินเพื่อการพัฒนาเอเชียและแปซิฟิก (Association of Development Financing Institutions in Asia and the Pacific) หรือ ADFIAP และจะมีการมอบรางวัลนี้ในการประชุมประจำปี ครั้งที่ 35 ระหว่างวันที่2527 เม.ย. 2555 ณ กรุงอิสตันบูล ประเทศสาธารณรัฐตุรกี 
ADFIAP ก่อตั้งในปี 2519 มีวัตถุประสงค์ในการเป็นศูนย์กลางของธนาคารและสถาบันการเงินเพื่อการพัฒนาในภูมิภาคเอเชียและแปซิฟิก เพื่อส่งเสริมการพัฒนาเศรษฐกิจและความเจริญเติบโตก้าวหน้าอย่างยั่งยืน ปัจจุบันมีสมาชิกจำนวน 127 องค์กร 44 ประเทศ อาทิ สวิตเซอร์แลนด์ เยอรมนี แคนาดา ออสเตรเลีย ญี่ปุ่น จีน อินเดีย เกาหลีใต้ และไทย
ทั้งนี้ เอสเอ็มอีแบงก์เป็นสมาชิกตั้งแต่ปี 2548 เพื่อสร้างเครือข่ายพันธมิตรสถาบันการเงินเพื่อการพัฒนาในระดับสากล รวมถึงเสาะหาองค์ความรู้นำมาพัฒนาและส่งเสริมกิจการของธนาคารในด้านต่างๆ และพัฒนาส่งเสริมเอสเอ็มอีให้มีความเข้มแข็ง